b'\n_START_ARTICLE_\nGaspard Ulliel\n_START_SECTION_\n\xc5\xbdivljenje in kariera\n_START_PARAGRAPH_\nUlliel se je rodil v pari\xc5\xa1kem predmestju Boulogne-Billancourt materi producentki modnih revij in o\xc4\x8detu stilistu.  Pri \xc5\xa1estih letih je poskusil psa jahati kot konja, \xc4\x8demur se je pes uprl s kremplji. Ulliel ima od tedaj na svojem licu prepoznavno brazgotino. O tej brazgotini je v nekem intervjuju izjavil, da mu koristi pri igranju \xc4\x8dustvenih prizorov, saj izgleda kot jamica.  Obiskoval je Univerzo Saint-Denis, kjer je \xc5\xa1tudiral filmsko umetnost. Z igranjem je pri\xc4\x8del \xc5\xbee v \xc5\xa1oli, ko se je pojavil v filmu za francosko televizijo, naslovljenem Une Femme En Blanc. Nastopal je tudi v dramski \xc5\xa1oli Cours Florent, kjer ga je odkril priznani francoski re\xc5\xbeiser Andr\xc3\xa9 T\xc3\xa9chin\xc3\xa9._NEWLINE_Leta 2007 se je pojavil na naslovnici januarske izdaje revije Vogue, poleg nizozemske supermanekenke Doutzen Kroes. Ulliel je trenutno skupaj s Kate Moss obraz Longchampa, francoskega izdelovalca usnjenih in luksuznih izdelkov._NEWLINE_Med letoma 2005 in 2007 se je videval s francosko igralko C\xc3\xa9cile Cassel.  Leta 2007 se je videval tudi s Charlotte Casiraghi. Ulliela so izbrali tudi za obraz Chanela za ogla\xc5\xa1evanje nove di\xc5\xa1ave za mo\xc5\xa1ke, Bleu de Chanel. Film za Chanelovo reklamno kampanjo, ki je iz\xc5\xa1el avgusta 2010, je re\xc5\xbeiral oskarjevec Martin Scorsese.\n_START_SECTION_\nNagrade\n_START_PARAGRAPH_\nV letih 2002 in 2003 so Ulliela nominirali za c\xc3\xa9sarja v kategoriji za najobetavnej\xc5\xa1ega igralca. Nagrado je nato prejel leta 2004, ko so ga nagradili za vlogo v filmu Zelo dolga zaroka, v katerem je nastopila tudi Audrey Tautou.'